El Tigre
El Tigre je grad od 179,333 stanovnika.na sjeveroistoku Venecuele. 

El Tigre je i administrativni centar Općine Simón Rodríguez u kojoj živi 182,474 stanovnika.

Geografske karakteristike 

El Tigre leži u sredini savezne države Anzoátegui, u kotlini rijeke Tigre, na nadmorskoj visini od 295 metara. El Tigre je praktički spojen sa gradom San José de Guanipa koji leži svega par km istočnije.

Historija 

Prve misije na prostoru današnjeg grada; San Maximo de El Tigre i San Gertudis de El Tigre osnovali su franjevci krajem 18. vijeka, točnije 1776. 1794.

Kad je njemački naučnik Alexander von Humboldt, posjetio to naselje 1800. u njemu je živjelo oko 500 indijanaca Kariba desetak Španjolaca.

Između 1844. i 1846. osnovana je parohija Santa Me de El Tigre ili San Juan de Santa Tigre de El Tigre.

Prva geološka istraživanja za naftom počela su 1932., tako da je u februaru iste godine počela gradnja prvog naftog polja.
Prva nafta potekla je iz bušotine sa Polja Oficina 23. februara 1933., na taj način je El Tigre postao prvi centar za eksploataciju naftne u Državi Anzoátegui.

Zbog tog se taj datum računa kao dan kad je osnovan El Tigre.

Privreda 
El Tigre je prije svega grad nafte, tu se nalazi Polje Oficina, sa kog se nafta  transportira naftovodom dugim 160 km prema sjeveroistoku do luke i rafinerija u Puerto La Cruzu. 
El Tigre je također transportni centar, jer se tu ukrštaju autoputevi 15 i 16 koji povezuju konurbaciju Gran Barcelona sa Ciudad Bolívarom i gradovima na zapadu zemlje.
 

Grad je i trgovački centar poljoprivredne okolice u kojoj se uzgaja kikiriki, paradajz, kukuruz, krumpir, sirak i lješnjak.

Izvori

Vanjske veze

 Alcaldia del Municipio Simón Rodríguez   

Gradovi u Venezueli